**OPĆINA SLAVONSKI ŠAMAC**

**JAVNI NATJEČAJ ZA PREDLAGANJE PROGRAMA JAVNIH**

**POTREBA U PODRUČJU SPORTA, KULTURE, RELIGIJE, ZAŠTITE OKOLIŠA I OSTALIM DRUŠTVENIM DJELATNOSTIMA U OPĆINI SLAVONSKI ŠAMAC ZA 2021. GODINU**

**Upute za prijavitelje**

**Datum objave natječaja: 15. 02. 2021. godine**

**Rok za dostavu prijava: 16. 03. 2021. godine**

**1. PROGRAM JAVNIH POTREBA U SPORTU, KULTURI, RELIGIJI, ZAŠTITI OKOLIŠA I OSTALIM DRUŠTVENIM DJELATNOSTIMA OPĆINE SLAVONSKI ŠAMAC ZA 2021. GODINU**

**1.1 UVOD**

Temeljem utvrđenih potreba u području sporta, kulture, religije, zaštite okoliša i ostalim društvenim djelatnostima na području općine Slavonski Šamac za 2021. godinu, koji su utvrđeni Programom javnih potreba u području društvenih djelatnosti za koje se sredstva osiguravaju u Proračunu Općine Slavonski Šamac u 2021. godini, Općina Slavonski Šamac raspisuje Javni natječaj za predlaganje programa/projekata javnih potreba u području sporta, kulture, religije, zaštite okoliša i ostalim društvenim djelatnostima Općine Slavonski Šamac za 2021. godinu.

Sredstva se raspodjeljuju temeljem rezultata Javnog natječaja.

Pri utvrđivanju financiranja programa javnih potreba sagledava se opći interes na području općine Slavonski Šamac.

Cilj je podržati aktivnosti udruga, klubova, organizacija iz područja sporta, kulture, religije, zaštite okoliša i ostalih društvenih djelatnosti čije djelovanje pridonosi općem dobru.

**1.2 CILJEVI NATJEČAJA l PRIORITETI ZA DODJELU SREDSTAVA**

**Opći cilj** ovog Javnog natječaja na dostavu projektnih prijedloga je stvaranje uvjeta za unapređenje kvalitete rada udruga, pravnih osoba u sportu, kulturi, religiji, zaštiti okoliša i ostalim društvenim djelatnostima na području Općine Slavonski Šamac.

**Specifični cilj** ovog Natječaja na dostavu projektnih prijedloga je dati poticaj udrugama koje djeluju u području sporta, kuture, religije, zaštite okoliša i drugih društvenih djelatnosti kako bi svojim sustavnim i kontinuiranim radom s mlađim naraštajem (ako je udruga/organizacija registrirana za rad s djecom) i kvalitetnim pedagoškim radom obuhvatili što veći broj djece i mladih čime se postiže razvoj sporta, kuture, religije, zaštite okoliša i drugih društvenih djelatnosti u cjelini.

**Prioriteti** za dodjelu sredstava:

**Sporta**

* škole sportova za djecu i mladež;
* sudjelovanje na natjecanjima i turnirima;
* ribolovstvo;
* konjogojstvo;
* ostala područja koja se mogu svrstati u kategoriju sporta.

**Kulture i religije**

* koji potiču i unaprjeđuju kulturno-umjetnički amaterizam;
* manifestacije kojima se potiče afirmacija kulturnog identiteta Općine te njegovanje štokavskog izričaja, običaja i folklora Slavonije;
* programi u glazbenoj i glazbeno - scenskoj djelatnosti;
* koji su usmjereni ka zaštiti i očuvanju kulturnih i vjerskih dobara.

**Zaštite okoliša**

* programi zaštite okoliša i dobrobiti životinja uključujući i lovstvo;
* programi poljoprivrede.

**Ostalih društvenih djelatnosti**

* poboljšanje uvjeta skrbi o djeci predškolske i školske dobi kroz razne aktivnosti (radionice, igraonice, predavanja, tečajevi i ostaje aktivnosti);
* programi osoba treće životne dobi (umirovljenici);
* programi koji su usmjereni ka zaštiti i očuvanju kulturnih i vjerskih dobara;
* programi koji su usmjereni zaštiti i promicanju tekovina Domovinskog rata;
* programi za razvoj internetske mreže;

**1.3 VREDNOVANJE NATJEČAJA**

Pri vrednovanju prijavljenih projekata/programa Povjerenstvo će se rukovoditi Pravilnikom o financiranju javnih potreba Općine Slavonski Šamac (,,Službeni vjesnik Brodsko-posavske županije“ br.1/16).

Prijavitelj je dužan u Opisnom obrascu prijave program/projekta i Obrascu proračuna programa/projekta navesti sve iznose i izvore financiranja programa/projekta.

(1) Za financiranje projekata u okviru ovog Javnog natječaja raspoloživ je iznos od 155.500,00 kuna (35.000,00 kn za kulturu+102.000,00 kn za šport+8.500,00 kn za ostale djelatnosti+10.000,00 kn za udruge koje su registrirane van područja općine, a okupljaju članstvo s područja općine Slavonski Šamac).

(2) Najmanji iznos traženih sredstava za financiranje programa/projekta je 1.000,00 kuna, a najveći 50.000,00 kuna.

(3) Broj programa/projekata po prijavitelju koji se mogu financirati: 2 (dva) ili više, ako prijavitelj prihvatljivo argumentira veći broj prijavljenih programa.

**2. FORMALNI UVJETI NATJEČAJA**

**2.1. PRIHVATLJIVI PRIJAVITELJI**

Na ovaj Javni natječaj mogu se prijaviti sve registrirane udruge, klubovi, organizacije, pravne osobe koje djeluju u području sporta, kuture, religije, zaštite okoliša i drugih društvenih djelatnosti na području općine Slavonski Šamac i koje okupljaju članstvo s područja općine Slavonski Šamac (udruge van područja Općine).

Prijavitelj mora:

1. biti pravna osoba registrirana kao udruga ili klub sukladno Zakonu o udrugama koja u svojem temeljnom aktu ima definirano neprofitno djelovanje, registrirana je kao neprofitna organizacija, ustanova, odnosno pravna osoba koja djeluje u području sporta, kuture, religije, zaštite okoliša i drugih društvenih djelatnosti;
2. imati pravni, financijski i operativni kapacitet za provedbu program/projekta;
3. imati podmirene sve dospjele poreze i druga obvezna davanja u skladu s nacionalnim

zakonodavstvom i podmirena sve dospjele obveze prema Općini Slavonski Šamac;

1. nije u stečajnom postupku, postupku gašenja, postupku prisilne naplate ili u postupku likvidacije;
2. nije prekršio odredbe o namjenskom korištenju sredstava iz javnih izvora;
3. uredno ispuniti obveze iz svih prethodno sklopljenih ugovora o financiranju iz proračuna Općine i drugih javnih izvora.
4. su se svojim statutom opredijeliti za obavljanje djelatnosti i aktivnosti koje su predmet

financiranja i kojima promiču uvjerenja i ciljeve koji nisu u suprotnosti s Ustavom i

Zakonom;

1. protiv Korisnika, odnosno osobe ovlaštene za zastupanje i voditelja programa/projekta se ne smije voditi kazneni postupak i nije pravomoćno osuđen za prekršaje ili

kaznena djela definirana Uredbom;

Pravo prijave na Natječaj nemaju:

1. ogranci, podružnice i slični ustrojbeni oblici udruga koji nisu registrirani sukladno Zakonu o udrugama kao pravne osobe;
2. udruge koje nisu upisane u Registar neprofitnih organizacija;
3. strukovne udruge čiji rad/djelatnost nije vezana uz djelatnost sporta, kuture, religije, zaštite okoliša i drugih društvenih djelatnosti;
4. udruge koje su nenamjenski trošile prethodno dodijeljena sredstva iz javnih izvora (nemaju pravo prijave sljedeće dvije godine, računajući od godine u kojoj su provodile projekt);
5. udruge koje su u stečaju;
6. prijavitelji koji nisu podmirili dospjele obveze vezane uz plaćanje doprinosa ili poreza prema državnom proračunu ili dospjele obveze prema Općini;
7. udruge čiji je jedan od osnivača politička stranka;
8. Općina Slavonski Šamac neće iz svog proračuna financirati aktivnosti udruga koje
9. se sukladno Zakonu i drugim pozitivnim propisima smatraju gospodarskom djelatnošću

udruga.

Prijavitelj može podnijeti više prijava.

Prijavitelj može istovremeno biti partner u drugim prijavama.

**2.1. PRIHVATLJIVI PARTNERI NA PROJEKTU/PROGRAMU**

Prijavitelji mogu realizirati program/projekt samostalno ili u partnerstvu.

Partnerstvo na programu/projektu nije obavezno prema ovom Javnom natječaju. Programske/projektne aktivnosti partnera moraju biti jasno **specificirane** u prijavi programa/ **jedan zajednički program/projekt i jedan proračun bez obzira na vrstu i broj partnera u provedbi programa/projekta.**

Prijavitelj i partner prijavi trebaju priložiti popunjenu, potpisom odgovorne osobe te pečatom ovjerenu Izjavu o partnerstvu.

Izjavu popunjava i potpisuje svaki od partnera pojedinačno i mora biti priložena u izvorniku.

Ugovor o financijskoj potpori zaključit će se s nositeljem projekta koji je ujedno odgovoran za provedbu programa/projekta, namjensko trošenje odobrenih sredstava i redovito izvještavanje.

**2.2. PRIHVATLJIVE AKTIVNOSTI KOJE ĆE SE FINANCIRATI PUTEM NATJEČAJA**

Vremensko razdoblje za provedbu programa/projekata po ovom Javnom natječaju je od 01. 01. 2021. zaključno do 31.12.2021. godine.

Programske/projektne aktivnosti se moraju provoditi u Republici Hrvatskoj na području Općine Slavonski Šamac.

Pojedine aktivnosti (npr. studijska putovanja, partnerske aktivnosti, gostovanja i sl.) moguće je organizirati izvan područja Općine Slavonski Šamac i Republike Hrvatske.

**2.3. PRIHVATLJIVI TROŠKOVI KOJI ĆE SE FINANCIRATI PUTEM NATJEČAJA**

Sredstvima ovog Natječaja mogu se financirati samo stvarni i prihvatljivi troškovi, nastali provođenjem projekta u vremenskom razdoblju naznačenom u ovim Uputama. Prilikom procjene programa/projekta, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

**Prihvatljivi troškovi** su troškovi koje je imao korisnik financiranja, a koji ispunjavaju sve sljedeće kriterije:

* koji su nastali tijekom tekuće godine, a odnose se na prijavljeni program/projekt za tekuću godinu;
* moraju biti navedeni u ukupnom predviđenom proračunu programa/projekta;
* nužni su za provođenje programa/projekta koji je predmetom dodjele financijskih sredstava;
* mogu biti identificirani i provjereni i koji su računovodstvene evidentirani kod korisnika financiranja prema važećim propisima o računovodstvu neprofitnih organizacija, trebaju biti umjereni, opravdani i usuglašeni sa zahtjevima racionalnog financijskog upravljanja, osobito u odnosu na štedljivost i učinkovitost.

Pod **prihvatljivim izravnim troškovima** podrazumijevaju se troškovi koji su neposredno povezani uz provedbu pojedinih aktivnosti predloženog programa/projekta kao što su:

* organizacija obrazovnih aktivnosti, okruglih stolova (pri čemu treba posebno naznačiti vrstu i cijenu svake usluge);
* potrošni materijal za aktivnosti u projektu;
* grafičke usluge (grafička priprema, usluge tiskanja letaka, brošura, časopisa i sl. pri čemu treba navesti vrstu i namjenu usluge, količinu, jedinične cijene);
* usluge promidžbe (televizijske i radijske prezentacije, održavanje internetskih stranica, obavijesti u tiskovinama, promidžbeni materijal i sl. pri čemu je potrebno navesti vrstu promidžbe, trajanje i cijenu usluge);
* troškovi reprezentacije vezani uz organizaciju programskih odnosno projektnih aktivnosti (pri čemu treba navesti svrhu, učestalost i očekivani broj sudionika isl.);
* izdaci za troškove plaća i naknada voditeljima programa ili projekta, izvoditeljima iz udruge i/ili vanjskim suradnicima koji sudjeluju u provedbi projekta (ugovor o autorskom djelu i honorar, ugovor o djelu, ugovor o djelu redovitog studenta, ugovor o radu) pri čemu treba navesti ime i prezime osobe koja će biti angažirana, njezine stručne kompetencije, broj mjeseci i mjesečni bruto iznos naknade;
* troškovi komunikacije (troškovi telefona, interneta i sl.) koji moraju biti specificirani,
* troškovi nabavke opreme nužne za provedbu programa/projekta koja mora biti specificirana po vrsti i iznosu,
* trošak najma izvedbenog prostora (isključivo za realizaciju projekta);
* izdaci za prijevoz i smještaj (pri čemu je potrebno specificirati broj osoba, odredište, učestalost i svrhu putovanja te vrstu javnog prijevoza, vrstu smještaja i broj noćenja);
* ostali troškovi koji su izravno vezani za provedbu aktivnosti programa ili projekta.

Pod **prihvatljivim neizravnim troškovima** podrazumijevaju se i troškovi koji nisu izravno povezani s provedbom programa/projekta, ali neizravno pridonose postizanju njegovih ciljeva pri čemu i ovi troškovi trebaju biti specificirani i obrazloženi. Može se odobriti pokrivanje dijela neizravnih troškova kao što su troškovi energije, vode, uredskog materijala, sitnog inventara, telefona, pošte i drugi, u maksimalnom iznosu do 25% ukupnog odobrenog iznosa financiranja iz proračuna Općine.

**2.4. NEPRIHVATLJIVI TROŠKOVI**

U neprihvatljive troškove spadaju:

dugovi i stavke za pokrivanje gubitaka ili dugova;

dospjele kamate;

stavke koje se već financiraju iz javnih izvora;

kupovina zemljišta ili građevina, osim kada je to nužno za izravno provođenje

projekta/programa, kada se vlasništvo mora prenijeti na udrugu i/ili partnere najkasnije

po završetku projekta/programa;

gubitci na tečajnim razlikama;

zajmovi trećim stranama;

troškovi reprezentacije, hrane i alkoholnih pića (osim u iznimnim slučajevima kada se

kroz pregovaranje s Jedinstvenim upravnim odjelom Općine dio tih troškova može

priznati kao prihvatljiv trošak);

troškovi smještaja (osim u slučaju višednevnih i međunarodnih programa ili u

iznimnim slučajevima kada se kroz pregovaranje s Jedinstvenim upravnim odjelom

Općine dio tih troškova može priznati kao prihvatljiv trošak),

**2.5. KAKO SE PRIJAVITI?**

Svi prijavitelji moraju svoj program/projekt prijaviti na propisanim obrascima uz detaljan Opis programa/projekta koji prijavljuju za dobivanje financijske potpore. Obrascima treba priložiti i ostalu traženu dokumentaciju.

**Obavezna natječajna dokumentacija za prijavu programa/projekta je:**

1. Obrazac opisa programa/projekta s potpisom ovlaštene osobe i pečatom prijavitelja;
2. Obrazac proračuna programa/projekta s potpisom ovlaštene osobe i pečatom prijavitelja
3. Obrazac Izjave o partnerstvu ukoliko postoji partner na programu/projektu - potrebno je priložiti onoliko izjava koliko ima partnera na programu/projektu;
4. Obrazac Izjave o nepostojanju dvostrukog financiranja- prilikom prijave na Javni natječaj;
5. Dokaz o registraciji udruge - Izvadak iz Registra udruga Republike Hrvatske – ispis preslike nakon objave Javnog natječaja – dostava prilikom prijave na Javni natječaj;
6. Dokaz da je udruga upisana u Registar neprofitnih organizacija pri Ministarstvu financija (PrtSc iz registra neprofitnih organizacija (preslika))- ispis preslike nakon objave Javnog natječaja – dostava prilikom prijave na Javni natječaj.

**2.5.1. SADRŽAJ OPISNOG OBRASCA**

Opisni obrazac programa/projekta dio je obvezne dokumentacije. Sadrži podatke o prijavitelju, partnerima te sadržaju programa/projekta koji se predlaže za financiranje.

Obrasci u kojima nedostaju podaci vezani uz sadržaj programa/projekta neće biti uzeti u razmatranje.

Obrazac je potrebno ispuniti na računalu. Rukom ispisani obrasci neće biti uzeti u razmatranje.

Ukoliko opisni obrazac sadrži gore navedene nedostatke, prijava će se smatrati nevažećom.

**2.5.2. SADRŽAJ OBRASCA PRORAČUNA**

Obrazac Proračuna dio je obvezne dokumentacije. Ispunjava se na hrvatskom jeziku i sadrži podatke o svim izravnim i neizravnim troškovima programa/projekta, kao i o bespovratnim sredstvima koja se traže od davatelja.

Prijava u kojima nedostaje obrazac Proračuna neće biti uzeta u razmatranje, kao ni prijava u kojoj obrazac Proračuna nije u potpunosti ispunjen.

Obrazac je potrebno ispuniti na računalu. Rukom ispisani obrasci neće biti uzeti u razmatranje.

**2.5.3. GDJE POSLATI PRIJAVU?**

Obvezna obrasce i propisanu dokumentaciju potrebno je poslati u papirnatom obliku (jedan izvornik).

Prijava obavezno sadržava obvezne obrasce vlastoručno potpisane od strane osobe ovlaštene za zastupanje, i ovjerene službenim pečatom prijavitelja.

Izvornik prijave se šalje preporučeno poštom, putem dostavljača ili osobno (predaja u pisarnici). Na vanjskom dijelu omotnice potrebno je istaknuti:

**PROGRAM JAVNIH POTREBA U PODRUČJU**

**SPORTA, KULTURE, RELIGIJE, ZAŠTITE OKOLIŠA**

**I OSTALIM DRUŠTVENIM DJELATNOSTIMA**

**OPĆINE SLAVONSKI ŠAMAC ZA 2021. GODINU**

**- NE OTVARATI -**

**OPĆINA SLAVONSKI ŠAMAC**

**KRALJA ZVONIMIRA 63**

**35220 SLAVONSKI ŠAMAC**

**2.5.4. ROK ZA SLANJE PRIJAVE**

Rok za prijavu na Javni natječaj je 16. 03. 2021.godine. Prijava je dostavljena u roku ako je na prijamnom žigu razvidno da je zaprimljena u pošti do kraja datuma koji je naznačen kao rok za prijavu.

U slučaju da je prijava dostavljena osobno u pisarnicu, prijavitelju će biti izdana potvrda/dostavnicu o točnom vremenu prijema pošiljke.

Sve prijave poslane izvan roka neće biti uzete u razmatranje.

**2.5.5. KOME SE OBRATITI UKOLIKO IMATE PITANJA?**

Sva pitanja vezana uz natječaj mogu se postaviti elektroničkim putem, slanjem upita na sljedeću adresu: opcina-sl.samac@sb.t-com.hr ili na telefon 473-349; mob: 091 473 5000 i to najkasnije deset (10) dana prije isteka roka za prijavu na Javni natječaj.

Odgovori na pojedine upite u najkraćem mogućem roku poslat će se izravno na adrese onih koji su pitanja postavili, a odgovori na najčešće postavljena objavit će se na sljedećoj web stranici: [www.slavonski-samac.hr](http://www.slavonski-samac.hr) i to najkasnije sedam (7) dana prije isteka roka za prijavu na Javni natječaj.

U svrhu osiguranja ravnopravnosti svih potencijalnih prijavitelja, Općina Slavonski Šamac ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

**2.6. PROCJENA PRIJAVA I DONOŠENJE ODLUKE O DODJELI SREDSTAVA**

Sve pristigle i zaprimljene prijave proći će kroz sljedeću proceduru:

**(A) PREGLED PRIJAVA U ODNOSU NA PROPISANE UVJETE NATJEČAJA**

Općina Slavonski Šamac ustrojava Povjerenstvo za provjeru propisanih uvjeta Javnog natječaja (dalje: Povjerenstvo). Povjerenstvo mogu činiti službenici Općine ili vanjski suradnici.

Po isteku roka za podnošenje prijava na Javni natječaj, Povjerenstvo za provjeru ispunjavanja formalnih uvjeta Natječaja, kojeg imenuje Općina Slavonski Šamac, obavlja provjeru ispunjavanja propisanih uvjeta poziva sukladno odredbama Uredbe, Pravilnika i uvjetima navedenih u objavljenom Javnom natječaju.

Povjerenstvo donosi svoj Poslovnik o radu, a članovi Povjerenstva obvezni su potpisati i Izjavu o nepristranosti i povjerljivosti.

Povjerenstvo izrađuje izvješće s popisom prijavitelja koji su ispunili propisane uvjete Javnog natječaja i pismenim putem obavještavaju prijavitelje koji nisu ispunili tražene uvjete Javnog natječaja.

Općina će prijaviteljima čije prijave imaju manje nedostatke koji ne utječu na sadržaj prijave bitan za ocjenjivanje prijave, tražiti naknadno dopunjavanje, odnosno ispravljanje prijave potrebnim podacima ili prilozima u roku od tri (3) dana od dana primijene obavijesti. Za prijavitelje koji na zahtjev Općine u dodatnom roku dostave tražene podatke ili priloge smatrat će se da su podnijeli potpunu prijavu.

**Elementi prijave koji se mogu naknadno ispraviti ili dopuniti**

* u opisnom obrascu nedostaju neki od podataka o organizaciji;
* na nekom od predviđenih mjesta nedostaje potpis odgovorne osobe.

Sve ostale nedostatke prijave nije moguće naknadno ispravljati, odnosno nadopunjavati.

Svi prijavitelji čije prijave budu odbijene iz razloga ne ispunjavanja propisanih uvjeta, o toj činjenici bit će obaviješteni u roku od najviše osam (8) dana od dana donošenja Odluke, nakon čega imaju narednih osam (8) dana od dana prijema obavijesti, podnijeti prigovor općinskom načelniku Općine Slavonski Šamac koja će u roku od tri (3) dana od primitka prigovora odlučiti o istome.

**(B) PROCJENA PRIJAVA KOJE SU ZADOVOLJILE PROPISANE UVJETE NATJEČAJA**

Općina Slavonski Šamac ustrojava Povjerenstvo za procjenu prijava (dalje: Povjerenstvo) kojega mogu sačinjavati predstavnici Općine, stručnih institucija, nezavisni stručnjaci, osobe koje imaju iskustva u radu pojedinih organizacija ili su članovi organizacija civilnog društva i predstavnici organizacija civilnog društva. Svaka pristigla i zaprimljena prijava ocjenjuje se temeljem obrasca za procjenu.

Temeljem provedene procjene prijava koje su zadovoljile propisane uvjete Javnog natječaja, Povjerenstvo će sastaviti privremenu listu odabranih programa/projekata, prema bodovima koje su postigli u procesu procjene.

Privremena lista sastoji se od prijava rangiranih prema broju bodova, čiji zatraženi iznos zajedno ne premašuje ukupni planirani iznos Javnog natječaja.

Uz privremenu listu, temeljem bodova koje su ostvarile tijekom procjene, Povjerenstvo će sastaviti i rezervnu listu odabranih programa/projekata za dodjelu sredstava.

Općina Slavonski Šamac će, u roku od osam (8) dana od donošenja Odluke o dodjeli financijskih sredstava obavijestiti prijavitelje čiji programi i/ili projekti nisu prihvaćeni za financiranje o razlozima nefinanciranja njihova programa ili projekta uz navođenje ostvarenog broja bodova po pojedinim kategorijama ocjenjivanja i obrazloženja iz opisnog dijela ocjene ocjenjivanog programa i projekta.

Općina Slavonski Šamac će podnositeljima prijava na Javni natječaj koji su nezadovoljni Odlukom o dodjeli financijskih sredstava omogućiti pravo na prigovor u roku od osam (8) dana od dana primitka obavijesti o razlozima nefinanciranja prijavljenih programa/projekata. Prigovor se podnosi općinskom načelniku Općine Slavonski Šamac u pisanoj formi, a ne može se podnositi na visinu odobrenih sredstava već se može podnijeti isključivo na natječajni postupak te eventualno bodovanje nekog kriterija s 0 bodova, ukoliko prijavitelj smatra da je u prijavi dostavio dovoljno argumenata za drugačije bodovanje. Odluka po prigovoru bit će

donesena u roku osam dana od dana primitka prigovora.

Pri vrednovanju prijavljenih programa/projekata, Povjerenstvo će se rukovoditi Pravilnikom o financiranju javnih potreba Općine Slavonski Šamac koji je objavljen u sklopu ovog Javnog natječaja.

**(C) DOSTAVA DODATNE DOKUMENTACIJE I UGOVARANJE**

Kako bi se izbjegli dodatni nepotrebni troškovi prilikom prijave na Javni natječaj, Općina će tražiti dodatnu dokumentaciju isključivo od onih prijavitelja koji su, temeljem postupka procjene prijava, ušli na Privremenu listu odabranih programa/projekata za dodjelu sredstava.

Prije konačnog potpisivanja ugovora s korisnikom sredstava, a temeljem procjene Povjerenstva, Općina Slavonski Šamac može tražiti reviziju obrasca proračuna kako bi procijenjeni troškovi odgovarali realnim troškovima u odnosu na predložene aktivnosti.

Dokumenti i potvrde koji će se dodatno tražiti od prijavitelja prije potpisivanja Ugovora o dodjeli financijskih sredstava za provedbu projekta su:

1. Potvrda Porezne uprave o nepostojanju duga – potrebno ju je pribaviti nakon raspisivanja Natječaja **(dostavlja se prije potpisivanja Ugovora);**
2. Potvrda Općine Slavonski Šamac o nepostojanju duga - potrebno ju je pribaviti nakon raspisivanja Natječaja **(dostavlja se prije potpisivanja Ugovora);**
3. Uvjerenje nadležnog suda, ne starija od dana raspisivanja Javnog natječaja, da se ne vodi kazneni postupak protiv osobe ovlaštene za zastupanje prijavitelja i voditelja programa/projekta **(dostavlja se prije potpisivanja ugovora);**
4. Izvornici dokumentacije na uvid (u slučaju svih dokumenata koji su prilikom prijave dostavljeni u preslikama).

Provjeru dodatne dokumentacije vrši Povjerenstvo.

Ukoliko prijavitelj ne dostavi traženu dodatnu dokumentaciju u roku od deset (10) dana, njegova prijava će se odbaciti kao nevažeća.

Ukoliko se provjerom dodatne dokumentacije ustanovi da neki od prijavitelja ne ispunjava tražene uvjete natječaja, njegova prijava neće se razmatrati za postupak ugovaranja.

Rezervna lista odabranih programa/projekata za dodjelu sredstava aktivirat će se prema redoslijedu ostvarenih bodova prilikom procjene ukoliko, nakon provjere dodatne dokumentacije i procesa revizije proračunskih obrazaca, ostane dovoljno sredstava za ugovara nje dodatnih programa/projekata.

Nakon provjere dostavljene dokumentacije, Povjerenstvo predlaže konačnu listu odabranih

programa/projekata za dodjelu sredstava.

Sa svim prijaviteljima kojima su odobrena financijska sredstva Općina Slavonski Šamac će potpisati ugovor o financiranju programa ili projekata najkasnije trideset (30) dana od dana donošenja Odluke o financiranju.

**2.7. OBAVIJEST O DONESENOJ ODLUCI O DODJELI FINANCIJSKIH SREDSTAVA**

Svi prijavitelji, čije su prijave ušle u postupak procjene, bit će obaviješteni o donesenoj Odluci o dodjeli financijskih sredstava programima/projektima u sklopu Natječaja. U slučaju da prijavitelj nije ostvario dovoljan broj bodova, obavijest mora sadržavati razloge za dodjelu manje ocjene od strane Povjerenstva.

|  |
| --- |
| Indikativni kalendar natječajnog postupka |

|  |  |
| --- | --- |
| Faze natječajnog postupka | Datum |
| Objava natječaja | 15. veljača 2021. |
| Rok za slanje | 16. ožujak 2021. |
| Rok za slanje pitanja vezanih uz natječaj | deset (10) dana prije isteka roka za dostavu prijava |
| Rok za procjenu prijava koje su zadovoljile propisane uvjete natječaja | sedam (7) dana od isteka roka za podnošenje prijava |
| Rok za ugovaranje | U roku od (30) dana od donošenja Odluke o dodjeli financijskih sredstava |
| Ocjenjivanje prijavljenih projekata ili programa, donošenja Odluke o financiranju projekata ili programa i vrijeme potpisivanja ugovora s udrugama čiji su projekti ili programi prihvaćeni za financiranje  | mora biti dovršeno u roku od 45 dana, računajući od zadnjeg danaza dostavu prijava programa ili projekta. |

Općina Slavonski Šamac ima mogućnost ažuriranja ovog indikativnog kalendara. Obavijest o tome, kao i ažurirana tablica, objavit će se na sljedećoj web stranici: [www.slavonski-samac.hr](http://www.slavonski-samac.hr)

**3. POPIS NATJEČAJNE DOKUMENTACIJE**

**OBRASCI**

1. Opisni obrazac;
2. Obrazac proračuna;
3. Obrazac izjave o partnerstvu;
4. Obrazac izjave o nepostojanju dvostrukog financiranja;

**DODATNA DOKUMENTACIJA**

1. Pravilnik o financiranju javnih potreba Općine Slavonski Šamac;
2. Obrazac za ocjenu kvalitete;
3. Obrazac za provjeru ispunjavanja propisanih uvjeta natječaja;
4. Obrazac ugovora;
5. Odluka o obliku i sadržaju te rokovima podnošenja izvještaja ostalih korisnika proračunskih sredstava.

KLASA: 400-01/21-01/1

URBROJ: 2178/09-04-01-21-4

 **PROČELNIK JEDINSTVENOG**

 **UPRAVNOG** **ODJELA**

Ana Martić, dipl.oec.